उल्लेखनीय है कि 21 सितंबर से शुरू हुए एवं पहली अक्टूबर तक मंचित होने वाली लव-कुश रामलीला कमेटी की लीला में बॉलीवुड के साथ-साथ राजनीतिक जगत की भी शख्सियत हिस्सा ले रहे हैं। यही वजह रही कि गुरुवार की लीला में कुंभकर्ण के किरदार में जहां रजा मुराद मंच पर छाए रहे, वहीं मेघनाद के रूप में शाहबाज खान ने रंग जमाया। मुकेश ऋषि ने रावण की भूमिका में चार चांद लगाया, तो विभीषण की भूमिका में अनुपम श्याम ओझा ने जमकर वाहवाही लूटी। इसी के राम के रोल में विशाल कंवल, सीता की भूमिका में शुभि शर्मा, लक्ष्मण के किरदार में अरुण मेंडोला, सुलोचना की भूमिका में वंदना ललवानी वर्मा ने भी दर्शकों का दिल जीत लिया।